Ο **Πιρ Πιρς**, γεννημένος στις 7 Ιουνίου 1983 στο Γουέστμοντ του Ιλινόι, είναι Αμερικανός καλαθοσφαιριστής, ο οποίος αγωνίζεται στη θέση του σούτινγκ γκαρντ.

Βιογραφία
---------

Ο Πιρς ξεκίνησε την καριέρα του από το πανεπιστήμιο της Άϊοβα, έχοντας μέσο όρο 7,1 πόντων τη σεζόν 2001-02, σε 35 παιχνίδια. Τον Ιούνιο του 2001, συνελήφθη να βάφει με σπρέι τους τοίχους του πανεπιστημίου του και αφέθηκε ελεύθερος μετά από καταβολή εγγύησης. Τον Σεπτέμβριο του 2002, κατηγορήθηκε για απόπειρα βιασμού και συνελήφθη και πάλι την 1 Οκτωβρίου 2002. Αποβλήθηκε από τις αθλητικές δραστηριότητες της σχολής του και για να αποφύγει τη φυλάκιση αποδέχθηκε τις κατηγορίες, οι οποίες διαγράφηκαν από τον φάκελο του μετά από έναν χρόνο που βρισκόταν υπό επιτήρηση.

Μετά την εκδίκαση της υπόθεσης του, παρέμεινε εκτός αγωνιστικών χώρων για τη σεζόν 2002-03, επιστρέφοντας το 2003-04 με 16,1 πόντους και 5,7 ριμπάουντ μέσο όρο. Στην τελευταία του χρονιά με την ομάδα του πανεπιστημίου, είχε 17,8 πόντους, 5,2 ριμπάουντ και 4,2 ασίστ ανά αγώνα.

Τον Ιανουάριο του 2005, συνελήφθη και πάλι, αυτή τη φορά για πολλαπλή επίθεση κατά της κοπέλας του. Τον Αύγουστο του 2005, αποδέχθηκε τις κατηγορίες για διάρρηξη τρίτου βαθμού, επίθεση με σκοπό τον βιασμό, κ.α.. Ο Πιρς εξέτισε 332 ημέρες φυλάκισης και αφέθηκε υπό επιτήρηση στις 24 Σεπτεμβρίου 2006.

Το καλοκαίρι του 2007, συμμετείχε στο Summer League του NBA με τη φανέλα των Γκόλντεν Στέιτ Ουόριορς, έχοντας 21,5 πόντους στα δύο πρώτα του παιχνίδια. Παρ' όλα αυτά, οι οροί της αποφυλάκισης του, του απαγόρευαν να βρίσκεται στο Λας Βέγκας όπου πραγματοποιήθηκε το Summer League, με αποτέλεσμα την εκ νέου φυλάκιση του για τριάντα ημέρες. Τον Σεπτέμβριο του 2008, το ανώτατο δικαστήριο της Άϊοβα του επέτρεψε να αγωνιστεί επαγγελματικά στη Γαλλία. Ο Πιρς υπέγραψε στην Τουλόν, με την οποία έπαιξε μέχρι το καλοκαίρι του 2010.

Τον Ιούλιο του 2010, μεταγράφηκε στον Άρη, με τον οποίο αγωνίστηκε σε πέντε αγώνες, πετυχαίνοντας 35 πόντους.

Τον Φεβρουάριο του 2011, υπέγραψε στην ουκρανική Αζοβμάς, ενώ την επόμενη σεζόν επέστρεψε στην Τουλόν. Από το καλοκαίρι του 2013, αγωνίζεται στο γαλλικό πρωτάθλημα με την ομάδα της Σολέ.

Παραπομπές
----------

1. ↑  Pierce pleads innocent; could face 10-year term
2. ↑  Star guard focus of police investigation
3. 1 2  Pierce given deferred judgment on assault charge
4. ↑  Pierce pleads innocent to sexual assault
5. ↑  Former Hawkeye Star Pierre Pierce Gaining Parole, Eyes NBA
6. ↑  Iowa Hawkeyes Stats - 2003-04
7. ↑  Iowa Hawkeyes Stats - 2004-05
8. ↑  Pierre Pierce sentenced to four years in prison
9. ↑  Ex-Iowa star Pierce released after serving 11 months
10. ↑  GAME 2 RECAP
11. ↑  «Pierre Pierce Requests to Move Home to Illinois». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 6 Οκτωβρίου 2015.
12. ↑  Court decision allows ex-Iowa's Pierce, on probation, to play in France
13. ↑  Ανακοίνωσε Πιρς ο Άρης - Zougla.gr
14. ↑  Πήρε Κουμπούρα, Χαραλαμπίδη και Βεργίνη ο Άρης, φεύγει ο Πιρς
15. ↑  «Пресс-конференция. Александр Савчук: "Такой кубок нам не нужен"». Αρχειοθετήθηκε από το πρωτότυπο στις 22 Φεβρουαρίου 2011. Ανακτήθηκε στις 6 Οκτωβρίου 2015.
16. ↑  ITW Décalée : Pierre Pierce | Cholet Basket

Πηγές
-----

* Pierre Pierce Stats, Bio - ESPN - ESPN.com - Go.com
* DraftExpressProfile: Pierre Pierce, Stats, Comparisons